Document ID: 32003R2180

Κανονισμός (EK) αριθ. 2180/2003 της Επιτροπής
της 5ης Δεκεμβρίου 2003
για τροποποίηση του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών(1), και ιδίως το άρθρο 13, καθώς και τις αντίστοιχες διατάξεις των εν λόγω κανονισμών περί κοινής οργανώσεως της αγοράς για τα γεωργικά προϊόντα,
Εκτιμώντας τα ακόλουθα:
(1) Σύμφωνα με το άρθρο 3 τελευταίο εδάφιο του κανονισμού (ΕΟΚ) αριθ. 3846/87 της Επιτροπής, της 17ης Δεκεμβρίου 1987, που καθορίζει την ονοματολογία των γεωργικών προϊόντων για τις επιστροφές κατά την εξαγωγή(2) πρέπει να δημοσιευθεί η ονοματολογία των επιστροφών στην πλήρη της διατύπωση που ισχύει την 1η Ιανουαρίου 2004, όπως προκύπτει από τις διατάξεις που καθορίστηκαν από τους κανονισμούς που αφορούν τα καθεστώτα εξαγωγής για τα γεωργικά προϊόντα.
(2) Ενόψει της προσχώρησης των δέκα νέων κρατών μελών, πρέπει να προσαρμοστούν ορισμένες ζώνες προορισμού που περιλαμβάνονται στο παράρτημα II του κανονισμού (ΕΟΚ) αριθ. 3846/87. Για να απλουστευθούν οι διαδικασίες ενδείκνυται να συνδυαστεί η προσαρμογή αυτή με την ετήσια ενημέρωση του κανονισμού (ΕΟΚ) αριθ. 3846/87.
(3) Πρέπει συνεπώς να τροποποιηθεί ο κανονισμός (ΕΟΚ) αριθ. 3846/87.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3846/87 τροποποιείται ως εξής:
1. Το παράρτημα I, αντικαθίσταται από το κείμενο που εμφαίνεται στο παράρτημα I του παρόντος κανονισμού.
2. Το παράρτημα II, αντικαθίσταται από το κείμενο που εμφαίνεται στο παράρτημα II του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2004.
Το άρθρο 1 σημείο 2 εφαρμόζεται από την 1η Μαΐου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Δεκεμβρίου 2003.

Labels: 3
6